Shtat (AQSh). Amerika Qoʻshma Shtatlarida shtat federatsiya subyektlarining nomidir. AQShdagi shtatlarning umumiy soni 50 ta boʻlib, ular bir-birlari bilan siyosiy ittifoq tuzishgan. Har bir shtat geografik hududiga koʻra maʼmuriy yuridiksiyaga ega hamda markaziy hukumat bilan oʻzaro munosabatlari federal konstitutsiya bilan belgilanadi. Bir shtatdan boshqasiga oʻtish uchun davlat ruxsatnomasi talab etilmaydi (sud qarori bilan huquqlari cheklangan shaxslar, masalan, shartli ravishda ozod qilingan kishilar yoki ajrashgan ota-onalarning farzandlari bundan mustasnodir).